OSNOVNA ŠKOLA ANTUNA MIHANOVIĆA PETROPOLJSKOG

DRNIŠ

KLASA: 602-02/15-01-02

URBROJ:2182/1-15/1-4

Drniš, 05.siječnja 2015.god.

Na temelju članka 127. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126/12. i 94/13.), članaka 38. – 42. Zakona o ustanovama (NN br. 76/93., 29/97., 47/99. i 35/08.), te članaka 78.-84. Statuta Osnovne škole Antuna Mihanovića Petropoljskog Drniš, Školski odbor OŠ Antuna Mihanovića Petropoljskog Drniš je na svojoj 13. sjednici održanoj 05.siječnja 2015. godine u postupku izbora i imenovanja ravnatelja/ ravnateljice Škole donosi :

**O D L U K U**

**O IMENOVANJU RAVNATELJA ŠKOLE**

1. Saša Kolombo, VSS, profesor engleskog jezika i književnosti i sociologije, Bana Ivana Mažuranića 43, Šibenik, imenuje se ravnateljem Osnovne škole Antuna Mihanovića Petropoljskog, Antuna Mihanovića 4,Drniš
2. Imenovani će dužnost ravnatelja Škole obnašati za vrijeme od pet (5) godina počevši s danom 14. siječnja 2015. godine.

**Obrazloženje**

Školski odbor Osnovne škole Antuna Mihanovića Petropoljskog, Drniš raspisao je natječaj za izbor i imenovanje ravnatelja/ ravnateljice Škole. Natječaj je objavljen dana 13. studenog 2014. godine u Slobodnoj Dalmaciji ( nacionalno izdanje ), mrežnim stranicama te oglasnoj ploči Škole.

U natječajnom postupku zaprimljene su prijave dva kandidata (Saša Kolombo, prof. engleskog jezika i književnosti i sociologije i Dario Lapić, prof. fizičke kulture) za koje je utvrđeno da ispunjavaju uvjete natječaja.

U skladu s člankom 127. stavkom 8. Zakona o odgoju i obrazovanju u osnovnoj i srednjoj školi, održane su sjednice Učiteljskog vijeća, Vijeća roditelja i Skupa (zbora) radnika škole, a nakon provedenog tajnog glasovanja navedena tijela dostavila su Školskom odboru pisane zaključke o njihovim stajalištima u postupku izbora i imenovanja ravnatelja/ravnateljice .

Članovi Školskog odbora javnim glasovanjem su, u skladu sa člankom 83. Statuta Škole, donijeli odluku o izboru kandidata Saše Kolomba, prof., za ravnatelja za kojeg su zatražili prethodnu suglasnost Ministra znanosti, obrazovanja i sporta.

Sukladno članku 127. stavcima 4. i 5. Zakona o odgoju i obrazovanju u osnovnoj i srednjoj školi, Ministru znanosti , obrazovanja i sporta dostavljena je dokumentacija o izboru kandidata za ravnatelja za koju se traži prethodna suglasnost prije imenovanja (zaprimljeno u MZOS dana 10. prosinca 2014. godine).

Prethodna suglasnost ministra MZOS-a nije uskraćena u roku 15 dana od dana dostave, te se sukladno članku 127. stavak 5. navedenog Zakona smatra da je suglasnost dana.

Slijedom navedenoga, Školski odbor Osnovne škole Antuna Mihanovića Petropoljskog, Drniš odlučio je kao u izreci ove odluke.

**Pouka o pravnom lijeku:**

Svaki prijavljeni kandidat/kinja ima pravo pregledati natječajni materijal te u roku od 15 dana od dana primitka obavijesti može zahtijevati sudsku zaštitu kod nadležnog suda.

Osoba koja je podnijela prijavu na natječaj može pobijati tužbom odluku o izboru zbog bitne povrede postupka ili zbog toga što izabrana kandidatkinja ne ispunjava uvjete koji su objavljeni u natječaju.

Tužba se podnosi općinskom sudu mjesno nadležnom prema sjedištu Škole.

Predsjednik školskog odbora :

Niveska Vlaić, dipl.defektolog

**DOSTAVITI :**

1. Saša Kolombo, Bana Ivana Mažuranića 43, Šibenik

2. Dario Lapić, Antuna Mihanovića 3, Drniš

3. Ured državne uprave u Šibensko- kninskoj županiji, Služba za društvene djelatnosti, Trg Pavla Šubića I. 2, Šibenik

4. Šibensko-kninska županija, Upravni odjel za prosvjetu, znanost, kulturu i šport, Trg Pavla Šubića I.2, Šibenik

5. Pismohrana

6.Internetska stranica škole

7.Ministrastvo znanosti, obrazovanja i sporta, Donje Svetice 38, Zagreb